13/06/2017 | Administración LocalMunicipal
Oroso
Bases e convocatoria de selección dun/ha normalizador/a lingüístico do Concello de Oroso e creación de bolsa de emprego para cubrir prazas de xeito temporal de normalizador/a lingüístico/a

ANUNCIO ASUNTO: BASES E CONVOCATORIA DE SELECCIÓN DUN/HA NORMALIZADOR/A LINGÜISTICO DO CONCELLO DE OROSO E CREACIÓN DE BOLSA DE EMPREGO PARA CUBRIR PRAZAS DE XEITO TEMPORAL DE NORMALIZADOR/A LINGÜISTICO/A Mediante resolución da Alcaldía n.º 529/2017, do 05/06/2017, e Resolución da Alcaldía do 06/06/2017 pola que se acorda a correción de erros da Resolución da Alcaldía n.º 529/2017, procedeuse á aprobación da convocatoria e das bases para a selección dun/ha normalizador/a lingüistico/a do Concello de Oroso e creación de bolsa de emprego para cubrir prazas de xeito temporal de normalizador/a lingüistico/a, mediante a modalidade de contrato laboral temporal a xornada completa. Co fin de dar cumprimento ao principio de publicidade e de conformidade co contido das propias bases procédese á publicación da citada convocatoria e do texto íntegro das bases facéndose constar que o prazo para a presentación de solicitudes será de10 días hábiles a contar a partir da publicación do presente anuncio no Boletín Oficial da Provincia. BASES QUE REXEN A CONVOCATORIA DE SELECCIÓN DE NORMALIZADOR/A LIGÜÍSTICO/A DO CONCELLO DE OROSO BAIXO A MODALIDADE DE CONTRATO LABORAL TEMPORAL POR OBRA OU SERVIZO DETERMINADO ASÍ COMO CREACIÓN DE BOLSA DE EMPREGO PARA CUBRIR PRAZAS DE XEITO TEMPORAL DE NORMALIZAOR/A LIGÜÍSTICO/A BASE PRIMEIRA.–OBXECTO DA CONVOCATORIA. O obxecto da presente convocatoria é a contratación en réxime de dereito laboral de un/unha normalizador/a ligüístico/a do concello de Oroso para a execución do “Servizo de Normalización Ligüística do Concello de Oroso para o ano 2017” financiado pola Exma. Deputación Provincial de A Coruña, baixo a modalidade de contrato temporal por obra ou servizo determinado ao abeiro do artigo 15 1 a) do Estatuto dos Traballadores ao amparo da “Convocatoria do programa de subvencións provinciais (ano 2017) de concorrencia competitiva dirixida a concellos, agrupación de concellos, mancomunidades e outras entidades locais da provincia da Coruña para a creación, mantemento e reforzo dos SNL”. Igualmente é obxecto da presente convocatoria a creación dunha bolsa de emprego para proceder a provisión temporal de prazas das mesmas características, polos motivos sinalados nos artigos 15.1 a), b) e c) do Estatuto dos Traballadores, é dicir, a realización de unha obra ou servizo determinados, o exceso ou acumulación de tarefas por un prazo máximo de seis meses, dentro dun período de doce meses así coma para a substitución temporal dos titulares das prazas ou eventualmente dos seus substitutos, en tanto en canto non se reincorporen á súa praza. O persoal contratado, estará suxeito durante a súa relación laboral á normativa sobre incompatibilidades prevista para os empregados públicos (Lei 53/1984, de 25 de decembro). BASE SEGUNDA.–RETRIBUCIÓNS E FINANCIAMENTO. A contía das retribucións será imputable ás seguintes partidas:  Soldo: 920.131.00  Cotas patronais seguridade social: 920.160.01 O importe das retribucións será as establecidas no Convenio colectivo de persoal laboral do Concello de Oroso para postos do Grupo 1, actualizado segundo o orzamento vixente, de acordo coa duración proporcional dá xornada. BASE TERCEIRA.–DURACIÓN DO CONTRATO E FUNCIÓNS DO TRABALLADOR/A. O/a aspirante seleccionado/a no presente proceso selectivo será contratado como traballador por servizo determinado, dándose de alta na Seguridade Social e demais requisitos legais, tendo unha duración o contrato desde o 01/08/2017 ata o 31/12/2017 que é o prazo de vixencia da subvención outorgada ao concello para o seu financiamento. No caso de prórroga do financiamento, o contrato prorrogarase igualmente pola mesma duración. Neste caso, a duración do servizo está condicionada á subvención percibida polo Concello da Excma. Deputación de A Coruña ou eventualmente doutras Administracións para desenvolvelo mesmo, extinguíndose o contrato no momento de cesamento da mesma, salvo que o Concello decida a continuidade do servizo por consideralo de carácter estrutural e permanente, modificando a Relación de postos de Traballo e equipo de persoal para crear a oportuna praza. Neste ultimo caso, o persoal seleccionado ocupará de forma interina a praza creada e cesará no momento que se cubra definitivamente polos procedementos selectivos precisos. O traballador prestará os seus servizos a xornada completa por un total de 37,5 horas semanais podendo ser modificada en función das necesidades e das posibilidades orzamentarias. O horario estará determinado en función das necesidades do servizo, polo cal o/a traballador/a terá dispoñibilidade horaria plena. As funcións a desempeñar polo traballador serán ás propias do servizo de normalización lingüística do Concello de Oroso, e de xeito concreto pero non excluínte: * Funcións xerais internas: – Asesorar á administración en todo o relacionado coa política lingüística na procura do incremento do uso e prestixio da lingua galega. – Velar polo cumprimento da lexislación en materia lingüística por parte da institución e, polo tanto velar para que se lle garantan os dereitos lingüísticos á cidadanía. – Informar sobre a conveniencia, oportunidade, método etc., de incorporar accións con obxectivos normalizadores en programas ou accións do concello de índole diversa, e colaborar na súa especificación, deseño e materialización. – Emitir informes sobre a oportunidade, conveniencia, etc. de accións do concello con respecto ao fomento do uso e prestixio da lingua galega. – Colaborar coa administración para determinar os perfís lingüísticos necesarios en cada un dos postos de traballo e colaborar nas probas e procesos selectivos para que se avalíen convenientemente os coñecementos lingüísticos por parte das persoas aspirantes. * Funcións de dinamización lingüística: – Fomentar o uso do galego no conxunto da sociedade. – Planificar, xestionar, executar e avaliar accións a prol da lingua galega no ámbito de influencia da entidade. – Propoñer programas dinamizadores e accións concretas que conciencien á sociedade respecto ao uso e prestixio da lingua galega, e a impliquen no proceso normalizador. – Fomentar o uso do galego no ámbito socioeconómico e, en xeral, en todos os sectores de importancias para a súa repercusión social. – Promover e coordinar redes de traballo para o fomento do uso do galego no ámbito asociativo, educativo, empresarial etc. do termo municipal. – Planificar e propoñer programas dinamizadores e actividades concretas que conciencien á sociedade respecto ao uso da lingua galega. * Funcións de formación (socio) lingüísitica: – Planificar, xestionar, coordinar e difundir a realización de cursos de lingua galega, xerais e específicos, para a poboación en xeral ou para sectores concretos. – Difundir entre a cidadanía materiais que contribúan á tarefa de promover a extensión do uso do galego: dereitos lingüísticos, lexislación, recursos lingüísiticos. – Colaborar no deseño de programas de formación non – lingüística para garantir a presenza do galego e de contidos favorables á mellora de actitudes lingüísticas. * Funcións de asesoramento lingüístico interno: – Mellorar a calidade lingüística e comunicativa da administración. – Normalizar a imaxe lingüística e fixar criterios lingüísticos para a organización. – Resolver dúbidas lingüísticas. – Elaborar e recomendar materiais específicos, atendendo ás necesidades dos departamentos. * Funcións de coordinación e apoio entre a Deputación e o Concello: – Apoiar e difundir as accións dinamizadores desenvolvidas pola Deputación da Coruña. – Participar nas xuntanzas e encontros de traballo e coordinación que a Deputación convoque e nos grupos de traballo que se creen para a planificación de accións normalizadoras conxuntas. En xeral a realización de calquera outra tarefa propia do posto de Técnico de Normalización Lingüística, incluído a remisión dun informe trimestral que recolla as actuacións realizadas no ámbito da normalización lingüística do Concello de Oroso. BASE CUARTA.–PUBLICIDADE. As bases e convocatoria do presente proceso selectivo publicaranse integramente no taboleiro de anuncios do Concello, na páxina web do concello de Oroso así coma no Boletín Oficial da Provincia da Coruña e igualmente facilitarase unha copia destas na Oficina do Rexistro Xeral do Concello. Os resultados das probas, as citacións e emprazamentos dos aspirantes, así como calquera actuación do tribunal cualificador levarase a cabo a través do taboleiro de anuncios do Concello, medio exclusivo de notificación aos interesados, sen prexuízo de que, se o Concello o estima procedente, se poidan utilizar outros medios de difusión como a páxina web, non obstante a todos os efectos, incluído o cómputo de prazos se terá en conta a data de publicación no taboleiro de anuncios do Concello de Oroso. BASE QUINTA.–REQUISITOS DOS TRABALLADORES.1. Ser español e maior de 16 anos, con idade non superior á xubilación, sen prexuízo do disposto na legalidade vixente para o acceso dos nacionais dos Estados membros da U. E., así como os estranxeiros residentes en España.2. Non estar separado mediante expediente disciplinario do servizo de calquera das Administracións publicas, nin estar incurso en ningunha causa de inhabilitación absoluta ou especial para empregos ou cargos públicos por resolución xudicial para exercer funciones similares ás das presentes bases. No caso de ser nacional de outro Estado, no estar inhabilitado ou en situación equivalente ni estar sometido a sanción disciplinaria ou equivalente que impida, no seu Estado, nos mesmos termos o acceso ó emprego público.3. Non padecer enfermidade ou defecto físico ou psíquico que impida o desempeño das correspondentes funcións.4. Ter algunha das seguintes titulacións: Licenciatura en Filoloxía Galego – Portuguesa, Filoloxía Galega ou Filoloxía Hispánica (sub sección Galego – Portugués), Grao en Lingua Galega, ou titulado en calquera outra licenciatura ou grao sempre que dispoña do Celga 5. Os requisitos para concorrer están referidos ó último día de presentación de instancias, os interesados que asinen a instancia de participación deberán reuni-los requisitos da presente convocatoria, do contrario quedarán automaticamente eliminados, unha vez comprobada a documentación na fase de credencial da mesma. BASE SEXTA.–DOCUMENTACIÓN A PRESENTAR. Os interesados deberán presentar no Rexistro Xeral do Concello na Praza Isaac Díaz Pardo 1 ou de xeito telemático na Sede Electrónica do Concello de Oroso (https://sede.oroso.es) no prazo de dez días hábiles contados dende a publicación das bases da convocatoria no Boletín Oficial da Provincia, a seguinte documentación: 1. Solicitude de participación anexa ás Bases. A presentación de solicitudes realizarase por calquera das formas establecidas no art.16.4 da Lei 39/2015, de 1 de outubro, do Procedemento Administrativo Común das Administracións Públicas. Nos supostos previstos nos apartados b), c), d) e e) do artigo 16.4, os aspirantes deberán comunicalo ao Concello mediante telegrama ou fax (981691786) durante o mesmo prazo que o de presentación de instancias, sen que en ningún caso se teñan en conta aquelas instancias que cheguen ao concello mais alá dos sete días naturais a contar desde o remate do prazo para a presentación de solicitudes. BASE SÉTIMA.–ADMISIÓN DE ASPIRANTES. Rematado o prazo de presentación de solicitudes aprobarase por Resolución de Alcaldía nun prazo non superior a 5 días hábiles unha relación provisional de aspirantes especificando o cumprimento dos requisitos expostos na base quinta. Os aspirantes terán un prazo non superior a 3 días hábiles para a subsanación de deficiencias, dende a publicación no taboleiro de anuncios da devandita relación. Nun prazo non superior a 3 días hábiles dende a terminación do prazo anterior publicarase a relación definitiva de admitidos e excluídos nas probas selectivas que será publicada no taboleiro de anuncios do concello e na páxina web. Non obstante, no caso de non necesidade de subsanación a publicación da relación de aspirantes provisional será automaticamente elevada a definitiva. Na resolución definitiva de admitidos e excluídos emprazarase ós aspirantes admitidos para a primeira das probas previstas na base novena. BASE OITAVA.–TRIBUNAL CUALIFICADOR. A selección dos aspirantes levarase a cabo por un Tribunal Cualificador que estará integrado polos seguintes membros: Presidente. Tres Vogais. Secretario. Para a válida constitución do tribunal deberán asistir o presidente e secretario e dous vocais. As persoas integrantes do citado Tribunal será nomeadas a través de resolución de Alcaldía no momento de aprobación da lista definitiva de aspirantes admitidos e excluídos e en todo caso deberá estar integrado por persoal laboral fixo ou persoal funcionario de igual ou superior categoría á praza que se selecciona. O tribunal queda facultado para resolver cantas dúbidas e demais circunstancias e incidencias xurdan durante o proceso selectivo así como tomar os acordos que procedan en orde á cobertura de prazas convocadas, podendo dispoñer a incorporación de asesores especialistas que estime necesarios, con voz pero sen voto. No caso de empate entre os membros do Tribunal de Selección decidirase polo voto de calidade do presidente do Tribunal en segunda votación. BASE NOVENA.–SISTEMA DE SELECCIÓN. Será o de oposición libre. A oposición constará de dous exercicios, eliminatorios cada un deles, de modo que non poderán pasar ao seguinte exercicio os aspirantes que non alcanzaran a cualificación mínima establecida para cada un deles. Os exercicios practicaranse en chamamento único, sendo suspendido quen non compareza, calquera que sexa a causa, salvo previsión normativa específica de rango superior.1.–Exame tipo test. De carácter obrigatorio e eliminatorio. Exame tipo test de 30 preguntas con catro posibles respostas das que unha soa será verdadeira relacionadas cos temas do Anexo II das presentes bases. O tempo máximo para a realización deste exercicio será de 45 minutos. Cada resposta correcta puntuarase con 0,5 puntos, e cada resposta errada restará 0,15 puntos. As respostas en branco non penalizarán. Será cualificado cunha puntuación de 0 a 20 puntos sendo necesaria para superalo unha puntuación mínima de 10 puntos.2.–Suposto práctico. De carácter obrigatorio e eliminatorio. Segunda proba de carácter práctico, que consistirá na tradución dun texto do castelán ao galego nun tempo máximo de unha hora. Será cualificado cunha puntuación de 0 a 8 puntos sendo necesaria para superalo unha puntuación mínima de 4 puntos. No caso de empate entre dous o mais aspirantes resolverase a favor de aquel que teña obtido a maior puntuación no suposto práctico, e no caso de persistir o empate este resolverase mediante sorteo. BASE DÉCIMA.–PROPOSTA DE CONTRATACIÓN. A orde de clasificación definitiva de tódolos aspirantes virá determinado pola suma das puntuacións obtidas nas distintas probas da oposición; no caso de empate, este resolverase pola maior puntuación obtida no exame práctico, e se persistise o empate, por sorteo. A orde de clasificación definitiva determinará a proposta de nomeamento do Tribunal. En ningún caso o Tribunal cualificador poderá propoñer para a contratación maior número de aspirantes que prazas convocadas. Si se producise algunha vacante nas prazas ofertadas durante a vixencia dos contratos, serán chamados aqueles aspirantes que superasen a fase de oposición por orde de puntuación, sempre que reunisen os requisitos da convocatoria. BASE DÉCIMO PRIMEIRA.–CONTRATACIÓN. Os interesados deberán presentar no prazo de sete días naturais dende a publicación da proposta de contratación do tribunal: 1. Informe de recoñecemento médico polos servizos do Concello, que acredite non padecer enfermidade ou defecto físico ou psíquico que impida o desempeño das correspondentes funcións.2. Fotocopia do titulo académico.3. Fotocopia do DNI.4. Declaración xurada de non estar incurso en causa de incompatibilidade e de non estar inhabilitado para o exercicio de funcións públicas. O alcalde-presidente contratará ao candidato proposto polo Tribunal unha vez presente a correspondente documentación. A contratación se lle notificará ó interesado para que formalice o correspondente contrato no prazo máximo de unha semana. Se non se fai sen causa xustificada a proposta de contratación caducará e pasarase ao seguinte aspirante con mellor puntuación. BASE DÉCIMO SEGUNDA.–CREACIÓN DA BOLSA DE EMPREGO. Crearase unha bolsa de emprego formada pola lista de aspirantes que logo de superar as probas da fase de oposición non obtivesen praza, ordenados de maior a menor puntuación, incluíndose no primeiro posto o aspirante nomeado no presente proceso selectivo. É condición inescusable para a pertenza á devandita bolsa o mantemento durante a vixencia desta dos requisitos relacionados na base quinta das presentes bases. Acudirase á devandita lista para a selección de traballadores nos seguintes casos: 1. Substitución temporal dos titulares ou no seu caso dos substitutos dalgunha das prazas de técnico de normalización lingüística do Concello de Oroso, segundo o disposto no artigo 15.1 c) do Estatuto dos Traballadores.2. Acumulación de tarefas ou excesos puntuais de carga de traballo no suposto do artigo 15.1 b) Estatuto dos Traballadores.3. Para a realización de unha obra o servizo determinados no suposto do artigo 15.1 a) Estatuto dos Traballadores. Expresamente caberá a posibilidade de acudir a esta bolsa de emprego no caso de prórroga ou concesión de nova subvención por parte da Deputación Provincial ou de calquera outro organismo para o finanzamento da contratación dun técnico de normalización lingüísitica. Unha vez detectada a situación de necesidade de cubrir temporalmente unha praza, e elaborado o correspondente expediente no que se acreditara o cumprimento dos supostos expostos así coma a existencia de crédito orzamentario, o alcalde-presidente procederá ao chamamento sucesivo daqueles aspirantes por orde de lista, debendo os interesados manifestar o seu interese por escrito no prazo máximo improrrogable de dous días hábiles dende a notificación da oferta por parte do Concello, transcorrido o cal entenderase que renuncia e pasará ao seguinte da lista. A notificación practicarase exclusivamente mediante a publicación da oferta no taboleiro de anuncios e na páxina web do Concello, sen prexuízo de que se intente proceder a contactar co interesado vía telefónica polo menos por dúas veces en horas distintas, do cal quedará a debida constancia no expediente, mediante dilixencia realizada polo funcionario correspondente. No caso de manifestar o seleccionado o seu interese, deberá presentar a documentación relacionada na base anterior, se non o fixese anteriormente, no prazo indicado naquela. A renuncia, salvo que manifestase por escrito no prazo máximo dun (1) día hábil dende a notificación da oferta, ou á non presentación da aceptación da oferta e da documentación esixida en prazo implicará que o interesado pasará a ocupar o último lugar da lista. Os integrantes da bolsa poderán en calquera momento pedir a renuncia definitiva á integración nesta, mediante solicitude por escrito dirixida ao alcalde-presidente. A duración da bolsa de emprego terá unha validez de tres anos contados dende a publicación das presentes bases no Boletín Oficial da Provincia da Coruña, ou, no seu defecto, ata que todos os interesados que figuren nela non manifesten interese nunha oferta de traballo concreta. BASE DÉCIMO TERCEIRA.–RECURSOS. Contra a resolución de Alcaldía que aprobe as presentes bases, poderase interpoñer recurso potestativo de reposición ante o mesmo órgano que ditou as mesmas no prazo máximo de 1 mes, contados a partir do día seguinte ao da publicación das mesmas no Boletín Oficial da Provincia conforme establecen os artigos 123 e 124 da Lei 39/2015, de 1 de outubro, do procedemento administrativo común das Administracións Públicas. Así mesmo e alternativamente contra a mesma poderá interpoñerse recurso contencioso-administrativo ante os Xulgados do Contencioso-Administrativo, no prazo de dous meses contados desde o día seguinte ao da publicación das bases no Boletín Oficial da Provincia segundo o previsto no artigo 46.1 da Lei 29/1998, de 13 de xullo, de xurisdición contencioso-administrativo. No caso de que se interpoña recurso potestativo de reposición, ata que sexa resolto expresamente ou se produza a desestimación presunta, non se poderá interpoñer recurso contencioso-administrativo. Contra os acordos adoptados polo Tribunal de Selección poderá interpoñerse recurso de alzada no prazo de 1 mes contado a partir do día seguinte á notificación do acto ou acordo do Tribunal de Selección. O recurso poderá interpoñerse ante o órgano que ditou o acto ou ante o órgano competente para resolvelo. O órgano competente para a resolución será o alcalde-presidente. O prazo máximo para ditar resolución e notificar a mesma será de tres meses. Sen prexuízo do establecido no parágrafo anterior; as solicitudes de revisión de exame que poidan presentarse polos aspirantes serán consideradas como solicitudes de acceso ao expediente ao abeiro do previsto no artigo 53.1. a) da Lei 39/2015, de 1 de outubro, do Procedemento Administrativo Común das Administracións Públicas, sendo a única obriga para o Tribunal de Selección a de expoñer os criterios técnicos xerais que se tiveron en conta para a obtención da puntuación. ANEXO I MODELO DE SOLICITUDE D./D.ª., con DNI número., e domicilio, para os efectos de notificación, en., C. P., teléfono. EXPÓN: Que desexa participar no proceso de selección convocado para a provisión do posto de traballo normalizador/a lingüístico/a do Concello de Oroso para a execución do servizo de normalización lingüística do Concello de Oroso para o ano 2017 mediante contratación en réxime laboral temporal por obra ou servizo determinado e creación de bolsa de emprego, de acordo coas bases da convocatoria aprobadas por Decreto de Alcaldía n.º 529/2017 do 05/06/2017 e Decreto de Alcaldía de corrección de erros do 06/06/2017. Para tal efecto fai constar:  Que coñece a acata incondicionalmente as bases da convocatoria que rexen o presente proceso selectivo.  Que reúne todos e cada un dos requisitos esixidos na base quinta da convocatoria. SOLICITA: Ser admitida/o a participar no referido procedemento de selección. Asinado e rubricado. ANEXO II TEMARIO 1.–A lexislación lingüística.2.–Panorámica histórica de Galicia e a lingua galega 3.–Situación sociolingüística de Galicia. Coñecementos, usos e actitudes 4.–A planificación e dinamización. A experiencia normalizadora na Administración 5.–O xénero. O número. A acentuación. A comparación 6.–O pronome persoal. O demostrativo. O artigo. Os pronomes indefinidos, exclamativos e interrogativos 7.–O substantivo. O adxectivo. O verbo. As perífrases verbais 8.–O adverbio. O relativo. Os cuantificadores e identificadores. Os numerais. O posesivo 9.–Os sufixos e terminacións 10.–A literatura galega. Historia. Períodos 11.–A planificación e dinamización. A experiencia normalizadora na Administración 12.–Institucións, Organismos e Organizacións sociais galegas relacionadas coa normalización lingüística 13.–O ensino non regulado da lingua galega. A súa situación actual. Os Celga 14.–Os servizos de normalización lingüística. Definición. Funcións e tarefas. O status do técnico en normalización lingüística 15.–A linguaxe administrativa. Concepto e características.16.–Aspectos morfosintácticos da linguaxe administrativa. Aspectos ortográficos da linguaxe administrativa. Os signos gráficos e a puntuación. As abreviacións.17.–Aspectos léxico-semánticos da linguaxe administrativa. Termos patrimoniais, cultismos e semicultismos. Préstamos. A formación das palabras 18.–A linguaxe administrativa. Aspectos ortográficos. As maiúsculas e minúsculas 19.–A linguaxe administrativa. Formas verbais e oracionais 20.–A linguaxe administrativa. A frase. As fórmulas 21.–A linguaxe administrativa. Os aspectos da redacción administrativa 22.–A linguaxe administrativa. O uso non sexista 23.–A linguaxe administrativa. Os aspectos morfosintácticos 24.–A linguaxe administrativa. Os préstamos léxico-semánticos 25.–A linguaxe administrativa. As interferencias semánticas 26.–Bilingüismo e diglosia. Análise dos aspectos sociolingüísticos e psicosociais que configuran a situación actual do idioma.27.–Perspectiva histórica da normalización lingüística desenvolvida en Galicia: planificación e dinamización. O status legal dos servizos de normalización lingüística 28.–As políticas lingüísticas na Administración local de Galicia. O galego como lingua oficial da Administración Local galega.29.–Dialectoloxía: principais fenómenos lingüísticos que caracterizan as variedades dialectais do galego.30.–A situación actual do idioma galego: lexislación que regula o uso das linguas oficiais de Galiza. Oroso, 6 de maio de 2017. O alcalde Manuel Mirás Franqueira